MC Ride

Stefan Korbin Börnett, səhnə adı ilə MC Ride və ya sadəcə Ride () — ABŞ repçisi, mahnı yazarı, şair və təsviri sənət ustası. O, eksperimental hip-hop qrupu olan "Death Grips"in vokalçısıdır.

O, karyerasına 1990-cı illərin sonlarında başlamış, 2010-cu ildə barabançı Zak Hill və klavişli alət ifaçısı Endi Morin ilə birlikdə "Death Grips" qrupunu yaratmışdır. Qrup daxilində fəaliyyəti zamanı aqressiv rep ifaçılığı üslubu və kriptik məzmunlu mətnləri ilə diqqət cəlb etmişdir.

 Erkən həyatı 
Stefan Korbin Börnett Kaliforniya ştatının Sakramento şəhərində anadan olmuşdur, lakin onun doğum tarixi də daxil olmaqla, həyatının ilk dövrləri haqqında məlumatlar qeyri-müəyyəndir. O, Virciniya ştatının Hempton şəhərində yerləşən Hempton Universitetində təsviri incəsənət ixtisası üzrə təhsil almış, lakin sonradan Swank Daddy səhnə adı altında çıxış edən qardaşı İsaak ilə birgə fəaliyyət göstərmək məqsədilə təhsilini yarımçıq qoymuşdur.

 Şəxsi həyatı 
Onun aqressiv rep üslubunun əksinə olaraq, Börnett müsahibələrdə mülayim danışan şəxs təəssüratı yaradır. 2012-ci ildə "Spin" nəşrinə verdiyi müsahibədə o bildirmişdir: "Mən olduqca qapalı bir insanam, dost adlandırdığım çox az insan var. Ümumiyyətlə, mən insanlara qarşı çox inamsızam, mediaya da qarşı həmçinin. Şəxsi həyatımı dünya ilə bölüşməyə heç bir marağım yoxdur. Sıfır." Qrup yoldaşı Zak Hill tərəfindən o, "tərkdünya" və "son dərəcə qapalı" kimi xarakterizə edilmişdir.

Bernettin çoxsaylı döymələri var ki, bunların əksəriyyəti qaranlıq, satanist, okkult və ya şər təsvirlərlə əlaqəlidir. Onun döymə kolleksiyasına qarnında həkk olunmuş "111" daxildir ki, bu da geniş şəkildə antixristin "666" rəqəminə istinad kimi şərh edilir, belə ki, altı rəqəmi ilə əlaqəli ibrani hərfi (vav, ו) bir rəqəminə əhəmiyyətli dərəcədə bənzərdir. Sinəsində nekronomikon qapısının simvolu, milçək təsviri (ehtimal ki, Velzevulu təmsil edir), bir neçə kəllə (o cümlədən qarnında yarımkəllə), İblisin silueti, bir neçə hörümçək və iki pentaqram həkk olunmuşdur. Sol qolunda "Papa Leqba"nın vudu simvolu, biləyində isə aypara və ulduz rəmzləri mövcuddur. Sağ qolunda dairəvi, tərs çevrilmiş üçbucaq içərisində dairə ilə əhatə olunmuş üstəgəl işarəsi; kürəyində isə Mendes keçisi, qarğa və "Ölüm" sözü təsvir edilmişdir.

 Diskoqrafiya 
Death Grips ilə
 Exmilitary (2011)
 The Money Store (2012)
 No Love Deep Web" (2012)
 Government Plates (2013)
 The Powers That B (2015)
 Bottomless Pit (2016)
 Year of the Snitch (2018)

Fyre ilə
 I (1998)
 III (1999)
 IV (1999)
 VIII (1999)
 Fyre X (2000)
 XII (2002)
 XIII (2002)
 XIV'' (2002)

 İstinadlar 

 Xarici keçidlər 

Kateqoriya:ABŞ repçiləri